
RESPUBLIKINIO 1–4 KLASIŲ MOKINIŲ ŠOKIŲ FESTIVALIO–KONKURSO
„ŠOKIŲ ŠĖLSMAS 2026“ NUOSTATAI

I. BENDROJI DALIS
1. Šie nuostatai nustato respublikinio 1–4 klasių mokinių šokių festivalio-konkurso „Šokių šėlsmas 2026“ (toliau – festivalis–konkursas) tikslą, dalyvavimo, organizavimo, vertinimo ir apdovanojimų tvarką.
2. Festivalį-konkursą organizuoja Neringa Šlopšnienė, Raseinių Viktoro Petkaus progimnazijos šokio mokytoja ekspertė, ir Kristina Ražanienė, Raseinių rajono švietimo pagalbos tarnybos metodininkė.
II. TIKSLAS
3. Ugdyti mokinių meno ir kūrybos poreikį bei puoselėti šokio tradicijas.

III. DALYVIAI IR REPERTUARAS
4. Dalyvauja 1–4 klasių mokiniai – solistai ir šokėjų grupės.
5. Dalyviai vertinami keturiose grupėse: 1, 2, 3 ir 4 klasių.
6. Atliekami vienas arba du pasirinkto žanro šokiai: folklorinis, lietuvių liaudies sceninis, kitų pasaulio tautų, klasikinis, gatvės, pramoginis, šiuolaikinis ar kitas šokis.
7. Šokio trukmė – 3–4 min. kiekvienam šokiui.

IV. ORGANIZAVIMO TVARKA
8. Festivalis–konkursas vyks 2026 m. lapkričio 26 d. 10.00 val. Raseinių Viktoro Petkaus progimnazijos aktų salėje (Vilniaus g. 11, Raseiniai).
9. Vadovai dalyvius registruoja iki 2026 m. lapkričio 15 d., užpildydami elektroninę registracijos formą: https://forms.gle/MGqMy3jygYqc2vQi8. Popierinė paraiška neteikiama.
10. Registracijos formoje nurodomi įstaigos ir kolektyvo pavadinimai (solisto atveju – vardas ir pavardė), dalyvių klasės ir skaičius, vadovo vardas, pavardė, pareigos, kvalifikacinė kategorija, telefonas, el. paštas, šokių pavadinimai, žanrai ir trukmė. Duomenis prašome pateikti tiksliai ir taisyklingai – pagal juos bus rengiamos pažymos ir padėkos. Už pateiktų duomenų teisingumą atsako registracijos formą pildantis asmuo.
11. Muzikos įrašai pateikiami el. paštu neringa.slopsniene@gmail.com iki lapkričio 15 d. Failo pavadinime nurodomas kolektyvo pavadinimas arba solisto vardas ir pavardė bei šokio pavadinimas.
12. Dalyvio mokestis – 5 Eur vienam šokėjui, mokamas grynaisiais renginio vietoje.
13. Už mokinių priežiūrą ir saugų elgesį renginio metu atsako juos lydintys mokytojai ar kiti paskirti asmenys.
14. Papildomą informaciją teikia Neringa Šlopšnienė, tel. +37060715234, el. p. neringa.slopsniene@gmail.com.

V. VERTINIMAS IR APDOVANOJIMAI
15. Pasirodymus vertina Raseinių rajono švietimo pagalbos tarnybos direktoriaus įsakymu sudaryta komisija.
16. Vertinimo kriterijai: atlikimo technika, muzikalumas, sceninė raiška, choreografinė kompozicija, dalyvių skaičius ir kostiumai. Kiekvienas šokis vertinamas atskirai, iš karto po jo atlikimo. 
17. Komisija kiekvienoje nustatytoje vertinimo grupėje išrenka I–III vietų laimėtojus. 
18. Visi konkurse dalyvaujantys šokių kolektyvai ir solistai apdovanojami Raseinių rajono švietimo pagalbos tarnybos padėkomis, o I–III vietų laimėtojai – taurėmis, medaliais ir kitais prizais.
19. Geriausiam šokių kolektyvui skiriama „Grand Prix“ taurė. 
20. Mokytojams, parengusiems šokėjus, Raseinių rajono švietimo pagalbos tarnybos pažymos išduodamos per 30 darbo dienų nuo festivalio–konkurso dienos per dokumentų valdymo sistemą „Kontora“.

VI. BAIGIAMOSIOS NUOSTATOS
21. Renginio metu padarytos mokinių nuotraukos ir vaizdo įrašai viešinami renginio viešinimo tikslais, turint tam reikalingus tėvų (globėjų) sutikimus. Dalyvius siunčianti įstaiga pasirūpina sutikimų gavimu ir iš anksto informuoja organizatorius apie mokinius, kurių atvaizdų viešinti negalima. Nesutikimas viešinti netrukdo dalyvauti festivalyje-konkurse.
22. Registracijos duomenys naudojami renginiui organizuoti, dalyviams informuoti, apdovanojimams ir pažymoms rengti. Renkami tik šiems tikslams reikalingi duomenys.

